CELEX: 32005R2068
Language: lv
Date: 2005-12-16 00:00:00
Title: Komisijas Regula (EK) Nr. 2068/2005 ( 2005. gada 16. decembris ) par importa licenču izsniegšanu importētiem ķiplokiem saskaņā ar autonomo tarifa kvotu, kura atvērta ar Regulu (EK) Nr. 1982/2005

17.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 331/16
            
         
      KOMISIJAS REGULA (EK) Nr. 2068/2005
   (2005. gada 16. decembris)
   par importa licenču izsniegšanu importētiem ķiplokiem saskaņā ar autonomo tarifa kvotu, kura atvērta ar Regulu (EK) Nr. 1982/2005
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Komisijas 2005. gada 5. decembra Regulu (EK) Nr. 1982/2005 par autonomas tarifa kvotas atvēršanu un pārvaldību ķiplokiem (1) un it īpaši tās 6. panta 3. punktu,
   tā kā:
   Licenču pieteikumi, ko tradicionālie un jaunie importētāji saskaņā ar Regulas (EK) Nr. 1982/2005 4. panta 1. punktu iesnieguši dalībvalstu kompetentajās iestādēs, pārsniedz pieejamos daudzumus. Tālab ir jānosaka izsniedzamo licenču daudzums,
   IR PIEŅĒMUSI ŠO REGULU.
   1. pants
   1.   Importa licences, kuras saskaņā ar Regulas (EK) Nr. 1982/2005 4. panta 1. punktu ir pieprasījuši tradicionālie importētāji un kuru pieteikumus dalībvalstis Komisijai nosūtījušas 2005. gada 15. decembrī, izsniedz 2,362 % apmērā no prasītā daudzuma.
   2.   Importa licences, kuras saskaņā ar Regulas (EK) Nr. 1982/2005 4. panta 1. punktu ir pieprasījuši jaunie importētāji un kuru pieteikumus dalībvalstis Komisijai ir nosūtījušas 2005. gada 15. decembrī, izsniedz 0,639 % apmērā no prasītā daudzuma.
   2. pants
   Šī regula stājas spēkā 2005. gada 17. decembrī.
   To piemēro līdz 2006. gada 31. martam.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 16. decembrī
      
         
            Komisijas vārdā —
         
         
            lauksaimniecības un lauku attīstības ģenerāldirektors
         
         J. M. SILVA RODRÍGUEZ
         
      
   
   
      (1)  OV L 318, 6.12.2005., 8. lpp.